  Виталий Пронин Дуннеын Ӝегатэмын террористъёслы юрттӥсьёс Евросоюзлэн штаб-квартираезлэн ныр улаз ик - Брюссель городын - ӝегатэмын 10 террористъёс.Соос янгыше уськытэмын Бельгиысь адямиосты террористъёс пала карыны но соосты Сирие, боевикъёс пӧлы, келяны выремзы понна. Таӵе учыръёс шараясько Россиын но. Кунысьтымы кышкытлыклэсь утиськонъя служба ивортэмъя, та нуналъёсы ӝегатэмын 14 мурт - таос террористъёслы документъёс дасяло вылэм.Россиын Евросоюз ӟече  уз вуы Россилэн Президентэныз Владимир Путинэн пумиськыны Москвае вуылӥз Венгрилэн премьер-министрез Виктор Орбан.Евросоюзлэн Россилы пумит санкциосыз Орбанэз ӧз кышкатэ. Шумпотӥсько, кусыпъёсмес ум ыштӥське, нош Евросоюз ноку но ӟече уз вуы, Россилы пумит мынӥз ке. Номыр шоры учкытэк, Венгрия Россиен эшъяськонзэ азинтоз, шуиз Орбан.Кенешонын саклык висъяськиз пӧртэм проектъёсты быдэстонлы. Асьме специалистъёс пырисько Венгриысь «Пакш» атом станцилэсь кык энергоблоксэ ӝутонэ - та уж азинтӥськоз. Дуннеысь футболъя чемпионатлы объектъёс пуктыны но Венгрия асьмелы юрттоз. Со сяна, огкылэ вуэмын эмъюм, сиён-юон поттон сярысь. Венгриен кусып тупатэмын 14 удысъёсъя.Удмуртиын Егит кужым 17-тӥ феврале нырысьсэ пусйиськиз студентъёслэн отрядъёссылэн нуналзы. Та нунал юнматэмын кылем арын Россилэн Президентэзлэн В. Путинлэн указэзъя.Удмуртиысь студотрядъёсын пумиськылӥз Удмурт Элькунлэн Тӧроез А. Соловьев. Студентъёс уно дасо аръёсын пырисько ни шаерысьтымы гинэ ӧвӧл, кунысьтымы но пӧртэм объектъёсты ӝутонэ. элькунысьтымы нырысетӥ студотрядъёсы ветлэмъёс пенсиын ни, соосты воштӥзы туала егитъёс.А. Соловьев студотрядъёслы ӵектӥз гурт удысысь выль объектъёсты ӝутонэ, Кам шур вамен выж пуктонэ пыриськыны.Елена Никитина Туспуктэмъёсыз А. Горбуновлэн    